Допълнителни екскурзии на остров Сицилия - описание

**Етна и Таормина (целодневна екскурзия)**

**на български език и при предварителнo записване**

Ранно отпътуване. Панорамна обиколка на централната част на Сицилия до вулкана Етна: Пътуване с автобус по склоновете на Етна до 1987 м надморска височина; Свободно време с възможност за проучване на страничните кратери „Силвестри” . По желание може да се стигне до централните кратери (на ниво над 3000 метра надморска височина) с въжени лифтове и джипове (по избор, само при благоприятни метеорологични условия). В Таормина: Свободно време в историческия център и възможност да се разгледа Древния театър. Връщане в хотела.
Такса за изкачване на кратера Етна с въжените лифтове и джипове – 60,50 евро.
Препоръчителни са топли дрехи и удобни обувки!

**Сиракуза и Ното (целодневна екскурзия)**

**на български език и при предварителнo записване**

Ранно отпътувен от хотела в посока югоизточна Сицилия. Пристигане в Сиракуза, столица на едноименната провинция, известна с богатата си древногръцка история. Туристическа програма в Сиракуза, пешеходна разходка в центъра на града (част от световното културно наследство на Юнеско). Свободно време за разходка, пазаруване и снимки. Отпътуване за Ното – град, принадлежащ към световното културно наследство на Юнеско, известен със своята барокова архитектура. Туристическа програма в Ното. Свободно време. Късния следобяд – отпътуване за района на Чефалу. Препоръчителни са удобни обувки!

**Долината на храмовете в Агридженто и Пиаца Армерина (целодневна екскурзия)**

**на български език и при предварително записване**

Отпътуване от хотела в 6.30 сутринта. Предстои интересно пътуване през остров Сицилия за да се достигне римската Вила „Villa del Casale” в близост до град Пиаца Армерина, известна с уникалните си мозайки. Отпътуване за провинция Агридженто. Пешеходна обиколка на известната Долина на храмовете (под егидата на ЮНЕСКО)., свободно време. Връщане в хотела за вечеря.
Стойност на билета за Долината на храмовете: 11 евро.
На този ден обядът на туристите е във вид на сух пакет.
Препоръчителни са удобни обувки, слъцезащитни кремове и шапки!

**Чефалу – от бряг до бряг (романтична разходка с лодка около бреговете на Чефалу)**

Полудневна екскурзия

Екскурзията може да се осъществи сутрин между 9.30 – 13.00 ч или следобяд между 14.30 – 18.00 ч

Отпътуване от хотела с автобус до пристанището на град Чефалу. Насладете се на чудесните пейзажи от морето към брега по време на този мини круиз. Предвидено е свободно време за плуване в кристалните води на Тиренско море, както и слънчеви бани. В цената са включени екзотичен плод и освежаващи напитки. Връщане в хотела.

Препоръчителни са бански, слъцезащитни кремове и шапки!

**Палермо и катедралата на Монреале – при възможност на място**

**на български език**

Класически тур на Палермо и Монреале. Отпътуване от хотела. В Монреале: посещение на Катедралата с мозайки от периода на Норман. Обиколката продължава
към центъра на Палермо. В Палермо: посещение на Катедралата и Капела Палатина, разположена в Кралския дворец на Палермо. Панорамен тур на града. По желание – посещение на катакомбите Капуцини. Връщане в хотела.

Забележка: Моля, не носете къси шорти и поли! Необходими са покривала за раменете при посещение на катедралата и църквите.

**Непознатата Сицилия – с включен Сицилиански обяд**

Отпътуване от хотела в 8.00 часа към сърцето на природен парк Parco delle Madonie. Първата спирка е на светилището в Джибилмана, заобиколено от невероятна средиземноморска растителност. След това продължаваме към малкото селище Кастелбуоно за да посетим замъка на семейство Вентимиглия, където се намира уникален древен Палатински параклис. След посещението на замъка може да се насладите на типичен Сицилиански обяд с вино и вода в прекрасно семейно имение от 19 век. Следобяд – връщане в хотела.

**Посещение на острови Стромболи и Панареа (Еолийски острови)**

Отпътуване след закуска от хотела в посока пристанището на град Чефалу. Кораба потегля в 11.00 часа към пристанището на остров Панареа. На острова ще имате възможност да разгледате типични семейни къщи и да се запознаете с начина на живот на местните. Обиколка на острова с корабче. Следва отпътуване към остров Стромболи. Пристигане на острова преди залез. Посещение на “Sciara del fuoco” – специална площадка, от където може да се насладите на гледка как лавата излиза от кратера и си проправя път. Връщане на пристанището в Чефалу около 23:30 часа. Трансфер до хотела.

**Посещение на острови Липари и Вулкано (Еолийски острови)**

Отпътуване от хотела сутринта към пристанището на град Чефалу. В 8.00 часа кораба потегля към остров Липари, където акостира около 9.45 часа. Свободно време за разходка из острова. В 13.00 часа се отплава за остров Вулкано. Разходка на остров Вулкано с възможност за кални бани или посещение на Термални СПА процедури. Следва отплаване от острова и посещение на няколко природни забележителности като причудливи скали и Конната пещера. Прибиране на пристанището в Чефалу около 18.45 часа. Трансфер до хотела.

**Рагуса и Модика – полудневна екскурзия**

Отпътуване след закуска на изток към град Рагуса – един от най-красивите градове на остров Сицилия, известен с уникалната си архитектура и местоположение. Рагуса е разположена на исторически хълм между две долини. Разглеждане на централната част и свободно време. Отпътуване за Модика – исторически град, основан през 1360 г. преди новата ера. Разглеждане на долния и горния град. Свободно време за снимки и шопинг. Отпътуване за хотела. Препоръчват се удобни обувки.